Сангийн сайдын тушаалын төсөл

2018 оны ... сарын ... өдөр Дугаар.... Улаанбаатар хот

 Тушаал шинэчлэн батлах тухай

 “Төрийн аудитын тухай” хуулийн 18 дугаар зүйлийн 18.6 дахь заалт, Үндэсний аудитын газрын саналыг үндэслэн ТУШААХ нь:

 Нэг. Төсвийн байгууллага, Монгол Улсын Засгийн газраас санхүүжиж байгаа төслийн жилийн эцсийн санхүүгийн тайлангийн аудитын үйлчилгээний төлбөрийн хэмжээг нэгдүгээр хавсралтаар, төрийн болон орон нутгийн өмчит, тэдгээрийн өмчийн оролцоотой аж ахуйн нэгж, байгууллагын жилийн эцсийн санхүүгийн тайлангийн аудитын үйлчилгээний төлбөрийн жишиг үнийг хоёрдугаар хавсралтаар тус тус баталж, 2019 оны 01 дүгээр сарын 01-ний өдрөөс эхлэн мөрдсүгэй.

 Хоёр. Төсвийн байгууллага, Монгол Улсын Засгийн газраас санхүүжиж байгаа төсөл, төрийн болон орон нутгийн өмчит, тэдгээрийн оролцоотой аж ахуйн нэгжийн жилийн эцсийн санхүүгийн тайлангийн аудитын үйлчилгээ гүйцэтгэгчийг “Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай” хуулийн дагуу сонгон шалгаруулан ажилсугай.

 Гурав. Энэ тушаал батлагдсантай холбогдуулан Сангийн сайдын 2007 оны “Тушаал шинэчлэн батлах тухай” 213 дугаар тушаалыг хүчингүй болсонд тооцсугай.

 Дөрөв. Аудитын үйлчилгээний төлбөрийг төсвийн байгууллагуудын жил бүрийн төсөвт суулгаж ажиллахыг Төсвийн бодлого, төлөвлөлтийн газар /Ж.Ганбат/-т даалгасугай.

 Тав. Тушаалын биелэлтэд хяналт тавьж ажиллахыг Нягтлан бодох бүртгэлийн бодлогын газар /Ч.Чимидсүрэн/-т даалгасугай

 САЙД Ч.ХҮРЭЛБААТАР

Хянасан:Дэд сайд Х.БУЛГАНТУЯА

ТНБД С.НАРАНЦОГТ

ХЭЗГ-ын дарга З.ЭНХБОЛД

 ТБТГ-ын дарга Ж.ГАНБАТ

НБББГ-ын дарга Ч.ЧИМИДСҮРЭН

Боловсруулсан: НБББГ-ын ахлах мэргэжилтэн Б.Болормааын

 Сангийн сайдын 2018 оны ...-р сарын . . .-ны өдрийн . . . дугаар

тушаалын нэгдүгээр хавсралт

Төсвийн байгууллага, Монгол Улсын Засгийн газраас

санхүүжиж байгаа төслийн жилийн эцсийн санхүүгийн

тайлангийн аудитын үйлчилгээний төлбөрийн хэмжээ

 Төгрөгөөр

|  |  |  |
| --- | --- | --- |
| д/д | Аудитын үйлчилгээний төлбөрийн хэмжээ тогтооход харгалзах үзүүлэлт | Аудитын багийн ажлын нэг цагийн төлбөрийн хэмжээ |
| 1 | Нийт хөрөнгийн хэмжээ эсвэл үндсэн үйл ажиллагааны зардал 500.0 сая төгрөг хүртэл | 13,500.00 |
| 2 | Нийт хөрөнгийн хэмжээ эсвэл үндсэн үйл ажиллагааны зардал 500.0-1,500.00 сая төгрөг хүртэл  | 18,00.00 |
| 3 | Нийт хөрөнгийн хэмжээ эсвэл үндсэн үйл ажиллагааны зардал 1,500.00 -5,000.0 сая төгрөг хүртэл | 25,200.00 |
| 4 | Нийт хөрөнгийн хэмжээ эсвэл үндсэн үйл ажиллагааны зардал 5,000.00-10,000.00 сая төгрөг хүртэл | 36,500.00 |
| 5 | Нийт хөрөнгийн хэмжээ эсвэл үндсэн үйл ажиллагааны зардал 10,000.00 сая төгрөг хүртэл | 47,500.00 |

 Тайлбар:

1. Аудитын багийн ажлын нэг цагийн төлбөрийн хэмжээний ангиллыг тооцохдоо нийт хөрөнгө, үндсэн үйл ажиллагааны зардлын аль ихийг харгалзан үзнэ.
2. Аудитын үйлчилгээ үзүүлэх хугацааг “Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай” хуулийн дагуу сонгон шалгаруулсан гүйцэтгэгчтэй байгуулах гэрээнд тусган ажиллана.
3. Олон улсын байгууллага, хандивлагч орноос Засгийн газрын шугамаар Монгол Улсад олгож байгаа зээл, тусламжаар хэрэгжүүлэх төслийн нэгжид санхүүгийн тайлангийн аудит хийхэд дээрх жишиг үнэ хамаарахгүй бөгөөд аудитын үйлчилгээний төлбөрийн хэмжээг тогтоохдоо батлагдсан төсвийг нь үндэслэн тухай бүр гэрээгээр зохицуулна.

Сангийн сайдын 2018 оны ...-р

сарын . . .-ны өдрийн . . . дугаар

тушаалын хоёрдугаар хавсралт

Төрийн болон орон нутгийн өмчит, тэдгээрийн өмчийн оролцоотой аж ахуйн нэгж, байгууллагын жилийн эцсийн санхүүгийн тайлангийн аудитын үйлчилгээний төлбөрийн жишиг үнэ

 Төгрөгөөр

|  |  |  |
| --- | --- | --- |
| д/д | Аудитын үйлчилгээний төлбөрийн хэмжээ тогтооход харгалзах үзүүлэлт | Аудитын багийн ажлын нэг цагийн төлбөрийн дээд хэмжээ |
| 1 | Нийт хөрөнгийн хэмжээ эсвэл борлуулалтын орлого 500.0 сая төгрөг хүртэл | 24,500 |
| 2 | Нийт хөрөнгийн хэмжээ эсвэл борлуулалтын орлого 500.0-3,000.0 сая төгрөг хүртэл | 37,500 |
| 3 | Нийт хөрөнгийн хэмжээ эсвэл борлуулалтын орлого 3,000.0-10,000.00 сая төгрөг хүртэл | 52,500 |
| 4 | Нийт хөрөнгийн хэмжээ эсвэл борлуулалтын орлого 10,000.00-40,000.00 сая төгрөг хүртэл | 67,500 |
| 5 | Нийт хөрөнгийн хэмжээ эсвэл борлуулалтын орлого 40,000.00-100,000.00 сая төгрөг хүртэл | 82,500 |
| 6 | Нийт хөрөнгийн хэмжээ эсвэл борлуулалтын орлого 100,000.0 сая төгрөгөөс дээш | 110,000 |

Тайлбар:

1. Аудитын багийн ажлын нэг цагийн төлбөрийн дээд хэмжээний ангиллыг тооцохдоо нийт хөрөнгө, борлуулалтын орлогын аль ихийг харгалзан үзнэ.
2. Аудитын үйлчилгээ үзүүлэх хугацааг “Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай” хуулийн сонгон шалгаруулсан гүйцэтгэгчтэй байгуулах гэрээнд тусган ажиллана.